turjo4nis/wikipedia-bn-dump-20250701 huggingface dataset:
শেন ম্যাকম্যান

শেন ব্র্যান্ডন ম্যাকম্যান (জন্ম: জানুয়ারী ১৫, ১৯৭০) হলেন একজন ব্যবসায়ী এবং খন্ডকালীন পেশাদার কুস্তিগির যিনি ডাব্লিউডাব্লিউইর সংখ্যালঘু মালিক এবং উইকাস্ট হোল্ডিংস ইনকর্পোরেটেডের সহ-চেয়ারম্যান। তিনি বর্তমানে স্ম্যাকডাউনের কমিশনার হিসেবে ডাব্লিউডাব্লিউইর সাথে সংযুক্ত রয়েছেন।

শেন হলেন একজন চতুর্থ প্রজন্মের পেশাদার কুস্তিগির যিনি ম্যাকম্যান পরিবারের একজন সদস্য। তিনি ডাব্লিউডাব্লিউইতে ১৫ বছর বয়স হতে গুদামঘরে কাজ করা শুরু করেন, যেখানে তিনি পণ্যদ্রব্যের শৃঙ্খলার দিকটি দেখতেন। একই সাথে শেন একজন রেফারি, প্রযোজক, ঘোষক এবং পেশাদার কুস্তিগির, যখন তিনি ডাব্লিউডাব্লিউইর গ্লোবাল মিডিয়ার নির্বাহী উপরাষ্ট্রপতি পদে নিযুক্ত হন। তিনি রোডরিক ম্যাকম্যানের সর্বোৎকৃষ্ট নাতি, ভিন্স ম্যাকম্যান সিনিয়রের নাতি, ডাব্লিউডাব্লিউইর মালিক/চেয়ারম্যান/সিইও ভিন্স ম্যাকম্যান এবং সাবেক ডাব্লিউডাব্লিউই সিইও লিন্ডা ম্যাকম্যানের ছেলে, স্টেফানি ম্যাকম্যানের বড় ভাই এবং ডাব্লিউডাব্লিউইর কার্যনির্বাহী/পেশাদার কুস্তিগির ট্রিপল এইচের শালা।

একজন কুস্তিগির হিসেবে, শেন একবার ডাব্লিউডাব্লিউই ইউরোপীয় চ্যাম্পিয়নশিপ এবং একবার ডাব্লিউডাব্লিউই হার্ডকোর চ্যাম্পিয়নশিপ জয়লাভ করেন। তিনি ডাব্লিউডাব্লিউইর অনেকগুলো ক্রীড়াসূচির মেইন ইভেন্টে খেলেছেন।

২০০৯ সালে, শেন ডাব্লিউডাব্লিউই হতে পদত্যাগ করে অন্যত্র চলে যান। পরবর্তীতে ২০১০ সালের শেষার্ধে তিনি ইউ অন ডিমান্ড নামক কোম্পানির সিইও পদে নিযুক্ত হন। ২০১৩ সালে ১২ জুলাই, শেন উক্ত পদ হতে সরে দাঁড়ান এবং ওয়েইচেং লিউকে উক্ত পদে নিযুক্ত করেন। সে সময় তিনি উক্ত কোম্পানির বোর্ডের প্রধান নির্বাহী কর্মকর্তা এবং সহ সভাপতি ছিলেন। ২০১৬ সালে ২২ ফেব্রুয়ারি শেন ডাব্লিউডাব্লিউইতে পুনরায় ফিরে আসেন।

তথ্যসূত্র

বহিঃসংযোগ

 
 
 

১৯৭০-এ জন্ম
মার্কিন পুরুষ পেশাদার কুস্তিগির
আইরিশ বংশোদ্ভূত মার্কিন ব্যক্তি
বোস্টন ইউনিভার্সিটি কলেজ অফ কমিউনিকেশনের প্রাক্তন শিক্ষার্থী
গ্রিনিচের ব্যবসায়ী
জীবিত ব্যক্তি
ফায়ার আইল্যান্ডের ব্যক্তি
নিউ ইয়র্ক শহরের ব্যবসায়ী
কানেটিকাটের পেশাদার কুস্তিগির
ম্যারিল্যান্ডের পেশাদার কুস্তিগির
পেশাদার কুস্তি ঘোষক
পেশাদার কুস্তি ম্যানেজার ও খানসামা
পেশাদার কুস্তির রেফারি
দি অ্যালায়েন্সের (পেশাদার কুস্তি) সদস্য
দ্য কর্পোরেট মিনিস্ট্রির সদস্য
ডাব্লিউডাব্লিউএফ ইউরোপিয়ান চ্যাম্পিয়ন
ডাব্লিউডাব্লিউই
ডাব্লিউডাব্লিউইর কর্মকর্তা
২১শ শতাব্দীর মার্কিন ব্যবসায়ী
নিউ ইয়র্কের (রাজ্য) পেশাদার কুস্তিগির
ডাব্লিউডাব্লিউই স্ম্যাকডাউন ট্যাগ টিম চ্যাম্পিয়ন
ডাব্লিউডাব্লিউএফ/ডাব্লিউডাব্লিউই হার্ডকোর চ্যাম্পিয়ন
সার্গেই কারইয়াকিন

সের্গেই আলেকজান্দ্রোভিচ কারইয়াকিন (রুশ - Сергей Александрович Карякин) ১৯৯০ সালের ১২ই জানুয়ারি ইউক্রেনে জন্মগ্রহণ করেন। তিনি ছিলেন একজন দাবার প্রোডিজি। মাত্র ১২ বছর সাত মাস বয়সে তিনি গ্র্যান্ডমাস্টার খেতাব লাভ করেন যা একটি বিশ্বরেকর্ড। তিনি ২০১২ সালে বিশ্ব র‍্যাপিড দাবা চ্যাম্পিয়নশিপ, ২০১৫ সালে দাবা বিশ্বকাপ, এবং ২০১৬ সালে বিশ্ব ব্লিটজ দাবা চ্যাম্পিয়নশিপ জয় করেন। এছাড়াও তিনি ২ বার (২০১৩, ২০১৪) নরওয়ে দাবা চ্যাম্পিয়নশিপ জয় করেন।

তথ্যসূত্র 

১৯৯০-এ জন্ম
জীবিত ব্যক্তি
দাবার গ্র্যান্ডমাস্টার
রুশ দাবাড়ু
ইউক্রেনীয় দাবাড়ু
বিশ্ব যুব দাবা চ্যাম্পিয়ন
দাবা অলিম্পিয়াডে অংশগ্রহণকারী খেলোয়াড়
রাশিয়ায় ইউক্রেনীয় অভিবাসী
রাশিয়ান স্টেট সোশ্যাল ইউনিভার্সিটির প্রাক্তন শিক্ষার্থী
রাশিয়ার নাগরিকীকৃত নাগরিক
ঝালর

ঝালর (বৈজ্ঞানিক নাম:Catapaecilma major(Elwes) ছোট আকারের এক প্রজাতির প্রজাপতি যার শরীর ও ডানা হলদেটে বাদামী বর্ণের। এরা ‘লাইসিনিডি’ গোত্রের এবং 'থেকলিনি' উপগোত্রের সদস্য। ঝালর ও হলুদ টিনসেল পরস্পর অনুরূপ প্রজাতি যাদের মধ্যে কেবল দাগ-ছোপের এবং বর্ণের সামান্য পার্থক্য রয়েছে।

আকার 
ঝালর এর প্রসারিত অবস্থায় ডানার আকার ২৮-৩২ মিলিমিটার দৈর্ঘ্যের হয়।

উপপ্রজাতি 
ঝালর এর উপপ্রজাতিগুলো হলো:
Catapaecilma major major (northern India to Burma, northern Thailand)
Catapaecilma major albicans Corbet, 1941 (Burma, Thailand, Laos)
Catapaecilma major emas Fruhstorfer, 1912 (Peninsular Malaysia, Singapore, southern Thailand)
Catapaecilma major callone (Fruhstorfer, 1915) (southern India)
Catapaecilma major myosotina  Fruhstorfer, 1912 (Sri Lanka, southern India)
Catapaecilma major sedina (Fruhstorfer, 1915) (north-eastern Sumatra)
Catapaecilma major moltrechti (Wileman, 1908) (Taiwan)
Catapaecilma major sophonias Fruhstorfer, 1912 (western Java)

ভারতে প্রাপ্ত ঝালর এর  উপপ্রজাতি 
ভারতে প্রাপ্ত ঝালর এর উপপ্রজাতি হল-

 Catapaecilma major major Druce, 1895 – Himalayan Common Tinsel
 Catapaecilma major callone Fruhstorfer, 1915 – Sahyadri Common Tinsel

বিস্তার 
এই প্রজাতি ভারত এর  পশ্চিমঘাট পর্বতমালা, উড়িষ্যা, উত্তরাখণ্ড থেকে অরুণাচল প্রদেশ, নেপাল, ভুটান এবং মায়ানমার এর বিভিন্ন অঞ্চলে দেখা যায়।

চিত্রশালা

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত লাইসিনিডি গোত্রের প্রজাপতি
রতন (প্রজাপতি)

রতন (বৈজ্ঞানিক নাম: Catochrysops panormus(C. Felder)) এক প্রজাতির ছোট আকারের প্রজাপতি। এরা ‘লাইসিনিডি’ গোত্রের এবং 'পলিওম্মাটিনি' উপগোত্রের সদস্য।

আকার 

রতন এর প্রসারিত অবস্থায় ডানার আকার ২৫-৩৫ মিলিমিটার দৈর্ঘ্যের হয়।

উপপ্রজাতি 
রতন এর উপপ্রজাতিগুলো হলো:

 Catochrysops panormus batchiana Tite, 1959 – Bachan, Halmahera, Obi
 Catochrysops panormus caerulea Tite, 1959 – New Hebrides
 Catochrysops panormus caledonica Felder – Loyalty Islands
 Catochrysops panormus exiguus (Distant, 1886) – Sumatra, Taiwan, southern Yunnan
 Catochrysops panormus panormus Sri Lanka, India, Indochina
 Catochrysops panormus papuana Tite, 1959 – Aru, West Papua, Papua, Bismarck Archipelago
 Catochrysops panormus platissa (Herrich-Schäffer, 1869) – Torres Strait Islands, northern Australia - New South Wales (Byron Bay)
 Catochrysops panormus pura Tite, 1959 – Solomon Islands (not Rennell Island)
 Catochrysops panormus rennellensis Howarth, 1962 – Rennell Island
 Catochrysops panormus timorensis Tite, 1959 – Timor, Wetar, Kissar

ভারতে প্রাপ্ত রতন এর উপপ্রজাতিসমূহ হল-

 Catochrysops panormus exiguus Distant, 1886 – Malay Silver Forget-me-not
 Catochrysops panormus andamanica Tite, 1959 – Andaman Silver Forget-me-not

চিত্রশালা

তথ্যসূত্র

বহিঃসংযোগ 

ভারতের প্রজাপতি
পশ্চিমবঙ্গে প্রাপ্ত লাইসিনিডি গোত্রের প্রজাপতি
এশিয়ার প্রজাপতি
সিঙ্গাপুরের প্রজাপতি
ত্রিদেশীয় সীমানা

ত্রিদেশীয় সীমানা (; ) প্যারাগুয়ে, আর্জেন্টিনা ও ব্রাজিলের ত্রিমূখী সীমানা রেখা দিয়ে চিহ্নিত এলাকা, যাতে ঐ তিনটি দেশ একত্রিত হয়েছে। এখানে ইগুয়াসু ও পারানা নদীর মোহনা মিলিত হয়েছে। এর কাছেই প্যারাগুয়ের সিয়াদাদ দেল এস্তে, আর্জেন্টিনার পুয়ের্তো ইগুয়াজু এবং ব্রাজিলের ফোজ দো ইগুয়াসু - এ তিনটি শহর গড়ে উঠেছে। এ এলাকার কাছেই ইগুয়াসু জলপ্রপাত ও ইতাইপু জলবিদ্যুৎ কেন্দ্র নির্মিত হয়েছে।

জনসংখ্যা 
ত্রিদেশীয় সীমানা এলাকার জনসংখ্যা সীমান্তবর্তী তিনটি শহরকে ঘিরে নির্ধারণ করা হয়েছে। তন্মধ্যে, সর্ববৃহৎ শহর হচ্ছে প্যারাগুয়ের সিয়াদাদ দেল এস্তে। ২০১০ সালের আদমশুমারি অনুযায়ী এখানে ৩৯০০০০ লোক বসবাস করেন। ৮২০০০ লোক নিয়ে সর্বনিম্ন অবস্থানে রয়েছে আর্জেন্টিনার পুয়ের্তো ইগুয়াজু। পর্যটনভিত্তিক ব্রাজিলীয় শহর ফোজ দো ইগুয়াসু’র জনসংখ্যা ৩০০০০০। ত্রিমুখী সীমান্তবর্তী এলাকার শহরগুলোয় আরব ও  এশীয় অভিবাসনকারীদের সমারোহ রয়েছে ও তারা গুরুত্বপূর্ণ ভূমিকা পালন করছে। তাদের সম্মিলিত জনসংখ্যা প্রায় ৫০০০০।

পর্যটন 
রিজিয়ন দে লাস আগুয়াস গ্রান্দেস পর্যটন উপ-এলাকার অভ্যন্তরে অবস্থিত ত্রিদেশীয় সীমানাটি অত্যন্ত গুরুত্বপূর্ণ ও পর্যটনভিত্তিক এলাকা। আর্জেন্টিনীয় শহর পুয়ের্তো ইগুয়াজুর সাথে সংযোগ স্থাপনকারী তানক্রেদো নেভেস সেঁতু রয়েছে ও ব্রাজিলীয় ফোজ দো ইগুয়াসু দেখা যায়। তিনটি সীমান্তবর্তী দেশের বড় একটি খুঁটিতে জাতীয় পতাকার রঙে স্ব-স্ব দেশের অবস্থান নির্দেশ করা হয়েছে। এ খুঁটি থেকে প্রত্যেক দেশকে দেখা যায়।

গুয়ারানি আকুইফেরকে নিঃসন্দেহে পৃথিবীর সর্ববৃহৎ স্বাদুপানি সংরক্ষিত ও বহনযোগ্য জলাধাররূপে গণ্য করা হয়ে থাকে। তন্মধ্যে, ১.২ মিলিয়ন বর্গকিলোমিটার এলাকা বা ৭১% ব্রাজিলের অংশ রয়েছে।

বিতর্ক 
মার্কিন যুক্তরাষ্ট্রের সরকারের পক্ষ থেকে বলা হয় যে, ত্রিমুখী অঞ্চলটিতে স্পষ্টতঃই ইসলামী উগ্রপন্থী দলগুলো সন্ত্রাসবাদী কার্যক্রমে অর্থ যোগান দিচ্ছে। মিশরভিত্তিক আল-গামা আল-ইসলামিয়া, ইসলামিক জিহাদ, হিজবুল্লাহ ও আল কায়েদাকে ত্রিদেশীয় সীমানা এলাকা থেকে অর্থ যোগানের মাধ্যমে তাদের কর্মকাণ্ড পরিচালিত হচ্ছে বলে বিশ্বাস করা হয়।

তবে, সীমান্তবর্তী অঞ্চলের বিশেষ ভৌগোলিক এলাকা, রাজনৈতিক দূর্নীতি ও দূর্বল বিচারব্যবস্থার ফলে পরিকল্পিত অপরাধ ও অবৈধ কার্যকলাপ পর্যবেক্ষণ করা বেশ দূরূহ বিষয়ে পরিণত হয়েছে। সন্ত্রাসবাদ বিরোধী আইন না থাকা স্বত্ত্বেও প্যারাগুয়ের পক্ষ থেকে সন্ত্রাসবাদ নির্মুলে অভিযান চালনা করা হয়েছে। মার্কিন কর্মকর্তা ও আইন প্রয়োগকারী সংস্থার বরাত দিয়ে জানা যায়, ইরানভিত্তিক হিজবুল্লাহ গেরিলারা ইসলামপন্থীদের কাছ থেকে বেশ ভালো অর্থ পাচ্ছে।

২০০৫ সালে তিন দেশের সরকারের পক্ষ থেকে যৌথভাবে গোয়েন্দা সংস্থা গঠনে একমত হয়। ফোজ দো ইগুয়াসুয় এর সদর দফতর নির্মাণ করে পরিস্থিতি পর্যবেক্ষণ করা হবে। ফোজ দো ইগুয়াজুর পর্যটক দলগুলো এ অঞ্চলে সন্ত্রাসবাদী কার্যক্রমের প্রতিবেদনের বিষয়ে বিরোধিতা করে।

তথ্যসূত্র

আরও দেখুন 
 সান্দ্রো ডে আমেরিকা
 এনরিক সান্তোস ডিসেপোলো
 লা স্যান্তিসিমা ত্রিনিদাদ ডে পারানা
 জেসাস ডে তাভার‌্যাঙ্গুর ধ্বংসাবশেষ‎‎
 সেন্ট লরেন্স ক্যাথিড্রাল, স্যান লরেঞ্জো

বহিঃসংযোগ 

 CNBC Trish-Regan's Diary From a Dangerous Place
 CNBC In Paraguay Piracy Bleeds US Profits Aids Terrorists
 Pulitzer Center on Crisis Reporting Clouds Over Iguaçu (Video)

আল্তো পারানা ডিপার্টমেন্টের ভূ-তত্ত্ব
আর্জেন্টিনা-ব্রাজিল সীমান্ত এলাকা
আর্জেন্টিনা-প্যারাগুয়ে সীমান্ত এলাকা
ত্রিমূখী সীমান্ত এলাকা
পারানার (রাজ্য) ভূ-তত্ত্ব
ফোজ দো ইগুয়াসু
ব্রাজিল-প্যারাগুয়ে সীমান্ত এলাকা
মিসিওনেস প্রদেশের ভূ-তত্ত্ব
সিয়াদাদ দেল এস্তে
দক্ষিণ আমেরিকার অঞ্চল
অনুসন্ধানী সাংবাদিকতা

অনুসন্ধানী সাংবাদিকতা হল সাংবাদিকতার একটি ধরন যেখানে প্রতিবেদকগণ কোন একটি বিষয়, যেমন মারাত্মক অপরাধ, রাজনৈতিক দুর্নীতি, বা কর্পোরেট ভুল-ভ্রান্তিসমূহ গভীরভাবে তদন্ত করে থাকেন। একজন অনুসন্ধানী সাংবাদিক মাসের পর মাস বা বছরের পর বছর একটি বিষয়ের উপর গবেষণা করেন এবং প্রতিবেদন প্রস্তুত করেন। অনুসন্ধানী সাংবাদিকতার তথ্যের প্রাথমিক উৎস। বেশির ভাগ অনুসন্ধানী সাংবাদিকতা করে থাকেন সংবাদপত্র ও ফ্রিল্যান্স সাংবাদিকগণ। অনুশীলনকারীরা একে প্রায়ই "ওয়াচডগ রিপোর্টিং" বা "অ্যাকাউন্টিবিলিটি রিপোর্টিং" বলে থাকেন।

পেশাদারী সংজ্ঞা 
মিসৌরি বিশ্ববিদ্যালয়ের সাংবাদিকতা বিভাগের অধ্যাপক স্টিভ ওয়েনবার্গ অনুসন্ধানী সাংবাদিকতাকে সংজ্ঞায়িত করেছেন: "কোন একজনের নিজস্ব উদ্যোগ ও কাজের ফলাফলের প্রতিবেদন, যা পাঠক, দর্শক ও শ্রোতার গুরুত্বের বিষয়।" অনেক ক্ষেত্রে, তদন্ত চলাকালীন প্রতিবেদনের বিষয়বস্তু অপ্রকাশিত রাখা হয়। বর্তমানে বিভিন্ন বিশ্ববিদ্যালয়ে অনুসন্ধানী সাংবাদিকতা বিষয়ে পাঠদান করা হচ্ছে এবং বিভিন্ন সম্মেলনে অনুসন্ধানী সাংবাদিকতা বিষয়ে প্রতিবেদন উপস্থাপন করা হচ্ছে।

ব্রিটিশ গণমাধ্যম তত্ত্ববিদ হ্যুগো দি বুর্গ বলেন, "অনুসন্ধানী সাংবাদিক হল ঐ নারী বা পুরুষ যার পেশা হল সত্য খুঁজে বের করা এবং এর বিচ্যুতি খুঁজে বের করে তা যেই মাধ্যমে সম্ভব হয় তাতে প্রকাশ করা। এই ধরনের কাজকে সাধারণত অনুসন্ধানী সাংবাদিকতা বলে এবং এই কাজ একই ধরনের কাজ, যেমন পুলিশ, আইনজীবী, নিরীক্ষক, ও অন্যান্য আইনি মাধ্যমের কাজ থেকে ভিন্ন, কারণ তা প্রচারের সাথে খুবই কাছ থেকে জড়িত।"

টেলিভিশন অনুষ্ঠান 
 এক্সপোজ: আমেরিকাস ইনভেস্টিগ্যাটিভ রিপোর্টস - মার্কিন যুক্তরাষ্ট্রের পিবিএস চ্যানেলের প্রামাণ্য ধারাবাহিক।
 ইনভেস্টিগেশন ৩৬০ ডিগ্রি: বাংলাদেশের যমুনা টেলিভিশনের খুব জনপ্রিয় অনুসন্ধানমূলক অনুষ্ঠান।
 তালাশ - বাংলাদেশী বেসরকারী চ্যানেলের তদন্ত প্রতিবেদনমূলক অনুষ্ঠান।
 " টিম আন্ডারকাভার " বাংলাদেশের নিউজ টুয়েন্টি ফোর চ্যানেলের এর অনুসন্ধানমূলক অনুষ্ঠান।
 "ক্রাইম সার্চ " বাংলাদেশের বিজয় টিভি এর একটি তদন্ত প্রতিবেদনমূলক অনুষ্ঠান।
 ক্রাইম ইনভেস্টিগেশনএশিয়ান টেলিভিশন'' এর অপরাধ অনুসন্ধান মূলক অনুষ্টান।

পুরস্কার 
 অনুসন্ধানী প্রতিবেদনের জন্য ওয়ার্থ বিংহাম পুরস্কার
 অনুসন্ধানী প্রতিবেদনের জন্য গোল্ডস্মিথ পুরস্কার
 অনুসন্ধানী প্রতিবেদনের জন্য পুলিৎজার পুরস্কার
 ইনভেস্টিগেটিভ রিপোর্টার্স অ্যান্ড এডিটরস পুরস্কার
 জর্জ পক পুরস্কার
 টিআইবি পুরস্কার

তথ্যসূত্র

বহিঃসংযোগ 

 
সাংবাদিকতার ধরন
নিল জেমস আলেক্সান্ডার স্লোয়ান

নিল জেমস আলেক্সান্ডার স্লোয়ান একজন ব্রিটিশ-মার্কিন গণিতবিদ। তিনি কর্নেল ইউনিভার্সিটি থেকে ১৯৬৭ সালে পিএইচডি ডিগ্রি অর্জন করেন। তিনি ১৯৬৮ সালে বেল ল্যাবস এ যোগদান করেন এবং ২০১২ সালে অবসর গ্রহণ করেন। তিনি ১৯৯৮ সালে ক্লদ ই শ্যানন অ্যাওয়ার্ড এবং ২০০৫ সালে আইইইই রিচার্ড ডব্লিউ হ্যামিং মেডেল লাভ করেন।

তথ্যসূত্র

কর্নেল বিশ্ববিদ্যালয়ের প্রাক্তন শিক্ষার্থী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
১৯৩৯-এ জন্ম
২০শ শতাব্দীর মার্কিন গণিতবিদ
২১শ শতাব্দীর মার্কিন গণিতবিদ
আমেরিকান ম্যাথমেটিকাল সোসাইটির সভ্য
জীবিত ব্যক্তি
মেলবোর্ন বিশ্ববিদ্যালয়ের প্রাক্তন শিক্ষার্থী
রুডিগার লিও উরবাঙ্কে

রুডিগার লিও উরবাঙ্কে (জার্মান - Rüdiger Leo Urbanke) একজন অস্ট্রীয় কম্পিউটার বিজ্ঞানী। তিনি ওয়াশিংটন ইউনিভার্সিটি ইন সেন্ট লুইস থেকে ১৯৯২ সালে মাস্টার্স এবং ১৯৯৫ সালে ডক্টরেট ডিগ্রি অর্জন করেন। তিনি ২০১১ সালে আইইইই কোজি কোবায়াশি কম্পিউটার অ্যান্ড কমিউনিকেশন্স অ্যাওয়ার্ড এবং ২০১৪ সালে আইইইই রিচার্ড ডব্লিউ হ্যামিং মেডেল লাভ করেন।

তথ্যসূত্র

ওয়াশিংটন ইউনিভার্সিটি ইন সেন্ট লুইসের প্রাক্তন শিক্ষার্থী
১৯৬৬-এ জন্ম
জীবিত ব্যক্তি
রবার্ট ক্যালডারব্যাঙ্ক

রবার্ট ক্যালডারব্যাঙ্ক ডিউক বিশ্ববিদ্যালয় এর কম্পিউটার বিজ্ঞান, তড়িৎ প্রকৌশল এবং গণিতের অধ্যাপক। তিনি ওয়ারউইক বিশ্ববিদ্যালয় থেকে ১৯৭৫ সালে বিএসসি, অক্সফোর্ড বিশ্ববিদ্যালয় থেকে ১৯৭৬ সালে এমএসসি এবং ক্যালিফোর্নিয়া ইনস্টিটিউট অব টেকনোলজি থেকে পিএইচডি ডিগ্রি অর্জন করেন। তিনি ১৯৮০ সালে বেল ল্যাবস এ যোগদান করেন এবং ২০০৩ সালে এটিঅ্যান্ডটি ল্যাবস থেকে অবসর গ্রহণ করেন। তিনি এরপর প্রিন্সটন বিশ্ববিদ্যালয় এ অধ্যাপক হিসেবে যোগদান করেন। তিনি ২০১০ সালে ডিউক বিশ্ববিদ্যালয় এ যোগদান করেন। তিনি ২০১৩ সালে আইইইই রিচার্ড ডব্লিউ হ্যামিং মেডেল এবং ২০১৫ সালে ক্লদ ই শ্যানন অ্যাওয়ার্ড লাভ করেন।

তথ্যসূত্র

ক্যালিফোর্নিয়া ইনস্টিটিউট অব টেকনোলজির প্রাক্তন শিক্ষার্থী
প্রিন্সটন বিশ্ববিদ্যালয়ের শিক্ষক
১৯৫৪-এ জন্ম
জীবিত ব্যক্তি
মার্কিন তড়িৎ প্রকৌশলী
২০শ শতাব্দীর মার্কিন গণিতবিদ
২১শ শতাব্দীর মার্কিন গণিতবিদ
অক্সফোর্ড বিশ্ববিদ্যালয়ের প্রাক্তন শিক্ষার্থী
ডিউক বিশ্ববিদ্যালয়ের শিক্ষক
আমেরিকান ম্যাথমেটিকাল সোসাইটির সভ্য
হলদিয়া ল কলেজ

হলদিয়া ল কলেজ  হল পশ্চিমবঙ্গের আইনশৃঙ্খলা বিষয়ে পাঠ দানকারী  একটি কলেজ।এটি ২০০২ সালে প্রতিষ্ঠিত হয়। কলেজটি বিদ্যাসাগর বিশ্ববিদ্যালয়ের সাথে যুক্ত।  এই কলেজ বার কাউন্সিল অব ইন্ডিয়া  দ্বারা অনুমোদিত হয়।

কোর্স 
কলেজ পাঁচ বছরের সমন্বিত বি.এ. , তিন বছরের এলএল.বি (Hons।) কোর্স এবং দুই বছর এলএলএম (মাস্টার অফ আইন) কোর্স পড়ানো হয়।

আরও দেখুন
 হলদিয়া গভর্মেন্ট কলেজ

তথ্যসূত্র

বিশ্ববিদ্যালয় ও মহাবিদ্যালয়
২০০২-এ পশ্চিমবঙ্গে প্রতিষ্ঠিত
পূর্ব মেদিনীপুর জেলার বিশ্ববিদ্যালয় ও কলেজ
বিদ্যাসাগর বিশ্ববিদ্যালয়ের অধিভুক্ত মহাবিদ্যালয়
২০০২-এ প্রতিষ্ঠিত শিক্ষাপ্রতিষ্ঠান
হলদিয়া গভর্মেন্ট কলেজ

হলদিয়া সরকারি কলেজ ১৯৮৮ সালে প্রতিষ্ঠিত হয়   যা সমগ্র পূর্ব মেদিনীপুর জেলার একমাত্র সরকারি কলেজ। এই কলেজে কলা এবং বিজ্ঞান মধ্যমে স্নাতকোত্তর কোর্স উপলব্ধ। কলেজটি বিদ্যাসাগর বিশ্ববিদ্যালয়ের  অন্তর্গত।

পঠন-পাঠনের বিভাগসমূহ

বিজ্ঞান বিষয় 
 রসায়ন
 পদার্থবিদ্যা

কলা বিষয়

স্বীকৃতি
সম্প্রতি হলদিয়া সরকারি কলেজকে জাতীয় পরিসংখ্যান এবং স্বীকৃতি পরিষদ (এনএএসি) দ্বারা বি গ্রেড প্রদান করা হয়েছে।   কলেজটি বিশ্ববিদ্যালয় অনুদান কমিশন (ইউজিসি) দ্বারাও স্বীকৃত।

তথ্যসূত্র

হলদিয়া
১৯৮৮-এ পশ্চিমবঙ্গে প্রতিষ্ঠিত
পূর্ব মেদিনীপুর জেলার বিশ্ববিদ্যালয় ও কলেজ
বিদ্যাসাগর বিশ্ববিদ্যালয়ের অধিভুক্ত মহাবিদ্যালয়
১৯৮৮-এ প্রতিষ্ঠিত শিক্ষাপ্রতিষ্ঠান
নেতাজি সুভাষ মুক্ত বিশ্ববিদ্যালয়ের শিক্ষা কেন্দ্র
শাবানা অভিনীত চলচ্চিত্রের তালিকা

শাবানা একজন বাংলাদেশী কিংবদন্তি চলচ্চিত্র অভিনেত্রী। শিশুশিল্পী হিসেবে নতুন সুর চলচ্চিত্রে তার চলচ্চিত্রে আবির্ভাব ঘটে। পরে ১৯৬৭ সালে চকোরী চলচ্চিত্রে চিত্রনায়ক নাদিমের বিপরীতে প্রধান নারী চরিত্রে অভিনয় করেন। শাবানার প্রকৃত নাম রত্না। চিত্র পরিচালক এহতেশাম চকোরী চলচ্চিত্রে তার শাবানা নাম প্রদান করেন। তার পূর্ণ নাম আফরোজা সুলতানা। পৈতৃক বাড়ি চট্টগ্রাম জেলার রাউজান উপজেলার ডাবুয়া গ্রামে। তিনি তার ৩৬ বছর কর্মজীবনে ২৯৯টি চলচ্চিত্রে অভিনয় করেন। এর মধ্যে সর্বাধিক ১৩০টি চলচ্চিত্রে অভিনয় করেন আলমগীরের বিপরীতে। শ্রেষ্ঠ অভিনেত্রী হিসেবে ৯ বার ও প্রযোজক হিসেবে ১ বার জাতীয় চলচ্চিত্র পুরস্কার লাভ করেন এবং ২০১৭ সালে আজীবন সম্মাননায় ভূষিত হন।

চলচ্চিত্রের তালিকা

তথ্যসূত্র

বহিঃসংযোগ
 আইএমডিবিতে শাবানা অভিনীত চলচ্চিত্রের তালিকা
 বাংলা মুভি ডেটাবেজে শাবানা অভিনীত চলচ্চিত্রের তালিকা

অভিনেত্রীদের চলচ্চিত্র তালিকা
নিউজ টুয়েন্টি ফোর

নিউজ টুয়েন্টি ফোর হলো বাংলাদেশের একটি স্যাটেলাইট টেলিভিশন চ্যানেল। এটি যাত্রা শুরু করে ২০১৬ সালে। এর কার্যালয় ঢাকার খিলক্ষেতের বসুন্ধরায় অবস্থিত। এটি ইস্ট ওয়েস্ট মিডিয়া কোম্পানির একটি চ্যানেল।

ইতিহাস

নিউজ টুয়েন্টি ফোর ২০১৬ সালের ২৬শে মার্চ পরিক্ষামূলক সম্প্রচার শুরু করে। এই চ্যানেলটি আনুষ্ঠানিকভাবে যাত্রা শুরু করে ২৮শে জুলাই ২০১৬ সালে।

সংগঠন
এই চ্যানেলের পরিচালন অধিকর্তা হলেন সায়েম সোবহান আনভীর। শাহনাজ মুন্নী হলেন এই চ্যানেলের প্রধান সংবাদ সম্পাদক।

অনুষ্ঠানমালা
বাংলাদেশ লাইভ
সংবাদ
টিম আন্ডারকাভার

আরও দেখুন 
 বাংলাদেশ টেলিভিশন
 এটিএন বাংলা
 বাংলাদেশের টেলিভিশন কেন্দ্রের তালিকা

তথ্যসূত্র

২০১৬-এ প্রতিষ্ঠিত টেলিভিশন চ্যানেল ও স্টেশন
বাংলাদেশের টেলিভিশন চ্যানেল
২০১৬-এ বাংলাদেশে প্রতিষ্ঠিত
ঢাকার গণমাধ্যম

বাংলাদেশের ২৪-ঘন্টা টেলিভিশন সংবাদ চ্যানেল
আব্বাস এল গামাল

আব্বাস এল গামাল একজন তড়িৎ প্রকৌশলী এবং উদ্যোক্তা।

জীবনী 
গামাল কায়রো বিশ্ববিদ্যালয় থেকে তড়িৎ প্রকৌশলে ১৯৭২ সালে বিএসসি ডিগ্রি অর্জন করেন। তিনি স্ট্যানফোর্ড বিশ্ববিদ্যালয় থেকে পরিসংখ্যানে মাস্টার্স এবং তড়িৎ প্রকৌশলে পিএইচডি ডিগ্রি অর্জন করেন যথাক্রমে ১৯৭৭ এবং ১৯৭৮ সালে। তিনি ১৯৭৮ থেকে ১৯৮০ সাল পর্যন্ত ইউনিভার্সিটি অব সাউদার্ন ক্যালিফোর্নিয়াতে তড়িৎ প্রকৌশলের সহকারী অধ্যাপক হিসেবে কর্মরত ছিলেন। তিনি ১৯৮১ সালে স্ট্যানফোর্ড বিশ্ববিদ্যালয় এ শিক্ষক হিসেবে যোগদান করেন। তার প্রকাশনায় রয়েছে ২০০ এর অধিক গবেষণাপত্র। তিনি ৩০টি প্যাটেন্টের অধিকারী।

পুরস্কার ও সম্মাননা 
 ক্লদ ই শ্যানন অ্যাওয়ার্ড ২০১২
 আইইইই রিচার্ড ডব্লিউ হ্যামিং মেডেল ২০১৬

তথ্যসূত্র 

স্ট্যানফোর্ড বিশ্ববিদ্যালয়ের প্রাক্তন শিক্ষার্থী
স্ট্যানফোর্ড বিশ্ববিদ্যালয়ের শিক্ষক
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
১৯৫০-এ জন্ম
মার্কিন তড়িৎ প্রকৌশলী
মার্কিন ব্যবসায়ী
জীবিত ব্যক্তি
টবি বার্গার

টবি বার্গার একজন মার্কিন ইনফর্মেশন থিওরিস্ট।

জীবনী
বার্গার ইয়েল বিশ্ববিদ্যালয় থেকে তড়িৎ প্রকৌশলে ১৯৬২ সালে ব্যাচেলর্স ডিগ্রি অর্জন করেন। তিনি হার্ভার্ড বিশ্ববিদ্যালয় থেকে ফলিত গণিতে ১৯৬৮ সালে ডক্টরাল ডিগ্রি অর্জন করেন। তিনি ১৯৬৮ থেকে ২০০৫ সাল পর্যন্ত কর্নেল ইউনিভার্সিটি তে শিক্ষকতা করেন। তিনি ২০০২ সালে ক্লদ ই শ্যানন অ্যাওয়ার্ড এবং ২০১১ সালে আইইইই রিচার্ড ডব্লিউ হ্যামিং মেডেল লাভ করেন।

তথ্যসূত্র

কর্নেল বিশ্ববিদ্যালয়ের শিক্ষক
ইয়েল বিশ্ববিদ্যালয়ের প্রাক্তন শিক্ষার্থী
হার্ভার্ড বিশ্ববিদ্যালয়ের প্রাক্তন শিক্ষার্থী
ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য
১৯৪০-এ জন্ম
২০২২-এ মৃত্যু
ইহুদি বংশোদ্ভূত মার্কিন ব্যক্তি
নিউ ইয়র্ক শহরের ব্যক্তি
বিভিন্ন দেশে ধর্মের গুরুত্ব



পদ্ধতি 
বিশ্বজুড়ে ২০০৯ সালে করা গ্যালোপ জরিপ থেকে করা গবেষণায় প্রশ্ন করা হয়েছিল, "ধর্ম কী তোমার প্রতিদিনের জীবনে গুরুত্ব বহন করে?" যারা হ্যা অথবা না বলেছেন তাদের তথ্যটাই এখানে উল্লেখ করা হয়েছে। শতকরা হিসাবে; সবজায়গায় ১০০% হয় না, কারণ কিছু উত্তরদাতা বলেছেন, জানি না, আবার কেওবা উত্তর দেননি।

পরিসংখ্যান থেকে দেখা যায়, ভারতেই সবচেয়ে বেশি ধার্মিক বাস করে, প্রায় ১০৫ কোটি(আনুমানিক), বিশ্বাসীর সংখ্যার দিক থেকে দ্বিতীয় অবস্থানে আছে চীন। সেখানে আনুমানিক বিশ্বাসীর সংখ্যা ২৪০-২৬০ মিলিয়ন।(যদিও এটা তার মোট জনসংখ্যার অনুপাতে ১৮-১৯%)।  তৃতীয় অবস্থানে আছে ইন্দোনেশিয়া, আনুমানিক বিশ্বাসীর সংখ্যা ২৩৫ মিলিয়ন, যুক্তরাষ্ট্রে ২০৫ মিলিয়ন, পাকিস্তানে ১৭৫ মিলিয়ন, ব্রাজিলে ১৬৮ মিলিয়ন, নাইজেরিয়াতে ১৬৩ মিলিয়ন এবং বাংলাদেশে ১৩৫ মিলিয়ন।

দেশে দেশে

আরও দেখুন 
 Religiosity and intelligence
 Demographics of atheism
 Irreligion by country
General:
 List of religious populations

তথ্যসূত্র 

দেশ অনুযায়ী তালিকা
Religion by country
Religious behaviour and experience
দেশ অনুযায়ী ধর্ম
ধর্মীয় আচরণ ও অভিজ্ঞতা
রালফ মার্কেল

রালফ মার্কেল একজন কম্পিউটার বিজ্ঞানী। তিনি ইউনিভার্সিটি অব ক্যালিফোর্নিয়া, বার্কলে থেকে কম্পিউটার বিজ্ঞানে ১৯৭৪ সালে বিএ এবং ১৯৭৭ সালে এমএস ডিগ্রি অর্জন করেন। তিনি স্ট্যানফোর্ড বিশ্ববিদ্যালয় তড়িৎ প্রকৌশলে ১৯৭৯ সালে পিএইচডি ডিগ্রি অর্জন করেন। তার ১৭টি প্যাটেন্ট রয়েছে।  তিনি ১৯৯৯ সালে আইইইই কোজি কোবায়াশি কম্পিউটার অ্যান্ড কমিউনিকেশন্স অ্যাওয়ার্ড এবং ২০১০ সালে আইইইই রিচার্ড ডব্লিউ হ্যামিং মেডেল লাভ করেন।

তথ্যসূত্র

ক্যালিফোর্নিয়া বিশ্ববিদ্যালয়, বার্কলির প্রাক্তন শিক্ষার্থী
স্ট্যানফোর্ড বিশ্ববিদ্যালয়ের প্রাক্তন শিক্ষার্থী
১৯৫২-এ জন্ম
জীবিত ব্যক্তি
মার্কিন ক্রিপ্টোগ্রাফার
রাজনীতি (২০১০-এর চলচ্চিত্র)

রাজনীতি (হিন্দি: राजनीति) প্রকাশ ঝা পরিচালিত ২০১০ সালের ভারতীয় রাজনৈতিক থ্রিলার-অপরাধর্মী নাট্য চলচ্চিত্র। ছবিটির কাহিনী ও সংলাপ লিখেছেন প্রকাশ ঝা এবং চিত্রনাট্য লিখছেন যৌথভাবে আঞ্জুম রাজাবলী ও প্রকাশ ঝা।  ওয়াকওয়াকার মিডিয়া লিমিটেড ও প্রকাশ ঝা প্রডাকশন্সের ব্যানারে ছবিটি প্রযোজনা করেছেন প্রকাশ ঝা এবং পরিবেশনা করেছে ইউটিভি মোশন পিকচার্স। এতে প্রধান চরিত্রে অভিনয় করেছেন অজয় দেবগন, রণবীর কাপুর, নানা পাটেকর, ক্যাটরিনা কাইফ, অর্জুন রামপাল, মনোজ বাজপেয়ী ও নাসিরুদ্দিন শাহ্। ছবির চরিত্রসমূহ মহাভারতের চরিত্রের ছায়া অবলম্বনে লেখা হয়েছে, কৃষ্ণ (নানা পাটেকর), অর্জুন (রণবীর কাপুর), যুধিষ্ঠির (অর্জুন রামপাল), দ্রোণাচার্য (মনোজ বাজপেয়ী), কর্ণ (অজয় দেবগন) ও দ্রৌপদী (ক্যাটরিনা কাইফ)।

বাস্তবিক জীবনের কিছু চরিত্র ও এই চলচ্চিত্রের কিছু চরিত্র মিলে যাওয়া এবং জাতীয় সঙ্গীত নিয়ে বিতর্ক সৃষ্টির পর ছবিটি ২০১০ সালের ৪ জুন ভারতে ও বিশ্বব্যাপী মুক্তি পায়। ₹৬০ কোটি বাজেটে নির্মিত চলচ্চিত্রটি ₹১৪৩.১১ কোটি আয় করে।

কুশীলব
 অজয় দেবগন – সুরজ কুমার
 রণবীর কাপুর – সমর প্রতাপ
 নানা পাটেকর – ব্রিজ গোপাল
 ক্যাটরিনা কাইফ – ইন্দু প্রতাপ
 অর্জুন রামপাল – পৃথ্বীরাজ প্রতাপ
 মনোজ বাজপেয়ী – বীরেন্দ্র প্রতাপ
 নাসিরুদ্দিন শাহ্ – ভাস্কর সান্যাল
 সারাহ থম্পসন কেইন – সারাহ জঁ কলিন্স
 দর্শন জরিওয়ালা – রামনাথ রায়
 চেতন পণ্ডিত – চন্দ্র প্রতাপ
 শ্রুতি শেঠ – দলকর্মী
 কিরণ কর্মকার – এসপি শর্মা
 দয়া শঙ্কর পান্ডে – রাম চরিত্তর
 নিখিলা ত্রিখা – ভারতী প্রতাপ
 জাহাঙ্গীর খান – ভানু প্রতাপ
 বিনয় আপ্তে – বাবুলাল

সঙ্গীত

চলচ্চিত্রের সঙ্গীত পরিচালনা করেছেন আদেশ শ্রীবাস্তব, ওয়েন শার্প, প্রিতম চক্রবর্তী ও শান্তনু মৈত্র এবং আবহ সঙ্গীত পরিচালনা করেছেন ওয়েন শার্প। গীত রচনা করেছেন গুলজার, ইরশাদ কামিল, ও স্বানন্দ কিরকিরে। চলচ্চিত্রের পাঁচটি মূল গান রয়েছে এবং অ্যালবামে এই পাঁচটিসহ আরও চারটি রিমিক্স গান রয়েছে। অ্যালবামটি ১৪ মে, ২০১০ প্রকাশিত হয়।

গানের তালিকা

মূল্যায়ন

বক্স অফিস
রাজনীতি ভারতে এবং ভারতের বাইরে বক্স অফিসে ₹১৪৩.১১ কোটি আয় করে।

পুরস্কার ও মনোনয়ন
৫৬তম ফিল্মফেয়ার পুরস্কার
 মনোনীত: শ্রেষ্ঠ অভিনেতা - রণবীর কাপুর
 মনোনীত: শ্রেষ্ঠ পার্শ্ব অভিনেতা - অজয় দেবগন
 মনোনীত: শ্রেষ্ঠ পার্শ্ব অভিনেতা - অর্জুন রামপাল
 মনোনীত: শ্রেষ্ঠ পার্শ্ব অভিনেতা - নানা পাটেকর

১১তম আইফা পুরস্কার
 বিজয়ী: শ্রেষ্ঠ পার্শ্ব অভিনেতা - অর্জুন রামপাল
 মনোনীত: শ্রেষ্ঠ চলচ্চিত্র - রাজনীতি (প্রকাশ ঝা)
 মনোনীত: শ্রেষ্ঠ অভিনেতা - রণবীর কাপুর
 মনোনীত: শ্রেষ্ঠ অভিনেত্রী - ক্যাটরিনা কাইফ
 মনোনীত: শ্রেষ্ঠ পার্শ্ব অভিনেতা - মনোজ বাজপেয়ী
 মনোনীত: শ্রেষ্ঠ খল অভিনেতা - মনোজ বাজপেয়ী
 মনোনীত: শ্রেষ্ঠ চিত্রনাট্য - প্রকাশ ঝা ও অঞ্জুম রাজাবলী
 মনোনীত: শ্রেষ্ঠ সংলাপ - প্রকাশ ঝা

তথ্যসূত্র

বহিঃসংযোগ
 
 
 
 
 

হিন্দি ভাষার চলচ্চিত্র
২০১০-এর চলচ্চিত্র
২০০০-এর দশকের অপরাধ নাট্য চলচ্চিত্র
ভারতীয় চলচ্চিত্র
ভারতীয় রাজনৈতিক সহিংসধর্মী চলচ্চিত্র
ভারতীয় অপরাধ নাট্য চলচ্চিত্র
প্রকাশ ঝা পরিচালিত চলচ্চিত্র
প্রকাশ ঝা প্রযোজিত চলচ্চিত্র
প্রীতম সুরারোপিত চলচ্চিত্র
শান্তনু মৈত্র সুরারোপিত চলচ্চিত্র
ইউটিভি মোশন পিকচার্সের চলচ্চিত্র
মধ্যপ্রদেশে ধারণকৃত চলচ্চিত্র
মহাভারত অবলম্বনে চলচ্চিত্র
ভারতের পটভূমিতে চলচ্চিত্র
২০১০-এর দশকের হিন্দি ভাষার চলচ্চিত্র
ভারতীয় অপরাধ থ্রিলার চলচ্চিত্র
নির্বাচন সম্পর্কে চলচ্চিত্র
লাল মোরগ

লাল মোরগ (বৈজ্ঞানিক নাম: Galloperdix spadicea) (ইংরেজি: Red spurfowl) Phasianidae পরিবারের Galloperdix গণের একটি পাখি।

বিবরণ
এটি বন্য পাখি এবং শান্ত প্রকৃতির। এদের চোখের চারপাশে চামড়া লাল হয়। দেখতে লালচে বাদামী ও লম্বা লেজ আছে।

বিস্তৃতি
এটি ভারতের স্থানীয় পাখি।এটি পাহাড়ি প্রজাতি। সারা ভারত জুড়ে বিশেষ করে গঙ্গার দক্ষিণে পাওয়া যায়।

বর্তমান অবস্থা এবং সংরক্ষণ
বাংলাদেশ থেকে সংগৃহিত নমুনা হার্ভার্ডের Museum of Comparative Zoology জাদুঘরে সংরক্ষিত আছে। এই পাখির বৈশ্বিক অবস্থা ন্যূনতম বিপদগ্রস্ত, অনিশ্চিত ও অনুমান নির্ভর। বাংলাদেশের অবস্থায় অনিশ্চিত ও অনুমান নির্ভর, অনিশ্চিত ও অনুমান নির্ভর।

তথ্যসূত্র

ভারতের পাখি
১৭৮৯-এ বর্ণিত পাখি
ইয়োহান ফ্রিডরিশ মালিন কর্তৃক নামকরণকৃত ট্যাক্সা
সৌদি আরবের প্রতীক

সৌদি আরবের জাতীয় প্রতীক () ১৯৫০ সালে গৃহীত হয়  সৌদি আরবের মৌলিক আইন অনুসারে, এতে রয়েছে দুটি অতিক্রান্ত তরবারি সঙ্গে একটি  খেজুর গাছ শূন্য থেকে উপরে এবং তরবারি দুটির মাঝখানে।

তরবারি দুটি  হেজাজ রাজতন্ত্র ও নজদ সালতানাত এবং এর বশ্যতাকে প্রতিনিধিত্ব করে, যেটি ১৯২৬-এ নজদ ও হেজাজ রাজতন্ত্র একত্রে ছিল আবদুল আজিজ ইবনে সৌদের অধীনে। খেজুর গাছ প্রতিনিধিত্ব করে সাম্রাজ্যের সম্পদকে যা সংজ্ঞায়িত হয় জনগণ, ঐতিহ্য, ইতিহাস, ও প্রাকৃতিক ও অপ্রাকৃতিক সম্পদের মাধ্যমে। এভাবে, দেখা যায় খেজুর গাছটি তরবারি দুটি দ্বারা সুরক্ষিত রয়েছে, যেটি প্রকাশ করে জাতির প্রতিরক্ষার জন্য ব্যবহৃত শক্তিকে।

ব্যবহার
প্রতীকটি স্থান পায় সরকারি কাগজপত্র, কূটনীতিক মিশন, সেইসাথে সৌদি আরবের কিছু পতাকাতেও। সৌদি আরবের সামরিক বাহিনীর পতাকাতেও এটি শোভা পায়। (যেটি আরও হচ্ছে সাম্রাজ্যের যুদ্ধের নিশান), এবং জাতীয় পতাকাতেও এটি স্থান পায়। পরে এটি জাতীয় পতাকাতেও যুক্ত হয়েছে , যেটি স্থান পেয়েছে পতাকার নিম্নমুখী (বাম দিকের) খাটান সংলগ্ন এবং অন্যান্য রাজকীয় নিশানের মতো বিভিন্ন প্রদেশের পতাকায় ব্যবহৃত হয়নি। প্রতীকের নিচে অবস্থান বুঝায়  শাহাদাহ্‌ এর পবিত্র অবস্থা, ইসলামিক ধর্মবিশ্বাসকে রক্ষা করা।

তথ্যসূত্র

জাতীয় প্রতীক
সৌদি আরব
দেশ অনুযায়ী জাতীয় প্রতীক
সৌদি আরবের জাতীয় প্রতীক